**Roope Hämäläinen** (s. 18. elokuuta 1992 Lappeenranta) on suomalainen jääkiekkoilija, joka pelaa II-divisioonajoukkue Karjalan Koplassa. Hän on pelipaikaltaan keskushyökkääjä.

Ura
---

### Seuraura

Hämäläinen on Saimaan Pallon kasvatti. Hän oli voittamassa B-nuorten I-divisioonan hopeaa vuonna 2009. Hämäläinen teki kolmivuotisen SM-liigasopimuksen heinäkuussa 2009. Hän debytoi SM-liigassa 24. syyskuuta 2009 vierasottelussa Turun Palloseuraa vastaan 17-vuotiaana. Hän sai ottelussa jääaikaa 2.58 minuuttia ja teholukeman –1. Ottelu oli Hämäläiselle kauden ainoa SM-liigassa. Hän pelasi kuitenkin suurimman osan kaudestaan SaiPan A-nuorissa, joiden kolmanneksi paras pistemies Hämäläinen oli tehoilla 9+10=19.

Kaudella 2010–2011 Hämäläinen pelasi kolme SM-liigaottelua. Pitkään selän rasitusmurtuman takia sivussa ollut Hämäläinen ei pelannut kauden aikana muualla. SaiPa lainasi hänet koko kauden 2011–2012 ajaksi Mestis-joukkue Mikkelin Jukureihin. Maaliskuussa 2012 Hämäläinen teki SaiPan kanssa 2+1-vuotisen jatkosopimuksen. Kauden 2012–2013 aikana hän on pelannut SaiPan SM-liigajoukkueessa, A-nuorissa sekä lainalla Mestiksessä Savonlinnan Pallokerhon ja Jukurien joukkueessa. Hän pelasi Jukureissa kauden loppuun ja voitti Mestiksen-mestaruuden keväällä 2013. SaiPan SM-liigajoukkueessa Hämäläinen pelasi kauden aikana neljä runkosarjaottelua tehopistein 1+1=2. Hänen liigauransa avausmaali syntyi 27. lokakuuta 2012 Pelicansia vastaan.

Kaudella 2013–2014 Hämäläinen sai loukkaantumisten myötä peliaikaa SaiPassa, jossa hän pelasi yhdeksän runkosarjaottelua. Hämäläinen kärsi suurimman osan kaudestaan kuitenkin vaikeasta aivotärähdyksestä, jonka hän sai Jokereiden Jarkko Ruudun päähän kohdistuneesta taklauksesta marraskuussa 2013. Hämäläinen pelasi kauden aikana myös neljä ottelua lainalla SaPKossa loka-marraskuussa.

Hämäläinen palasi kaudeksi 2014–2015 vuoden mittaisella sopimuksella Jukureihin. Hän voitti kauden päätteeksi Mestiksen-mestaruuden. Kaudeksi 2015–2016 Hämäläinen siirtyi vuoden mittaisella sopimuksella Mestiksen nousijajoukkue Jokipoikiin. Hän voitti kauden päätteeksi Mestis-pronssia. Kaudella 2016–2017 Hämäläinen kärsi loukkaantumisista ja hän pelasi alkukaudella vain yhdeksän ottelua ilman tehopisteitä. Tammikuussa 2017 Jokipojat lainasi Hämäläisen Suomi-sarjajoukkue Joensuun Kiekkokoplaan. Siirtotakarajalla, helmikuussa 2017 hänen kerrottiin pelaavan siellä kauden loppuun. Joukkueen kausi päättyi putoamiseen II-divisioonaan.

Toukokuussa 2017 Hämäläinen palasi try-out -sopimuksella hakemaan pelipaikkaa Jokipojista. Syyskuussa hänen koejaksonsa purettiin yhteisymmärryksessä. Saman kuun lopulla Hämäläinen palasi loppukauden 2017–2018 kattavalla sopimuksella pelaamaan II-divisioonaa Kiekkokoplaan.

### Maajoukkueura

Hämäläinen edusti Suomea alle 20-vuotiaiden MM-kilpailuissa vuonna 2012 ja alle 18-vuotiaiden MM-kilpailuissa vuonna 2010, joista jälkimmäisenä mainittu turnaus päättyi pronssiin. Hän pelasi myös alle 18-vuotiaiden Ivan Hlinkan muistoturnauksessa vuonna 2009. Hämäläinen edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2009. Yhteensä hän on pelannut 18 nuorten ja 46 poikien maaottelua.

Hämäläinen valittiin Pohjola-leirin tähdistökentälliseen vuonna 2007.

Muuta
-----

Hämäläisen pikkuveli Rasmus pelaa SaPKon Mestis-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | SaiPa | SM-liiga | 1 | 0 | 0 | 0 | 0 | – | – | – | – | – | U18 | 6 | 0 | 1 | 1 | 0 |
| 2010–2011 | SaiPa | SM-liiga | 3 | 0 | 0 | 0 | 0 | – | – | – | – | – |
| 2011–2012 | Jukurit | Mestis | 34 | 4 | 4 | 8 | 12 | 9 | 0 | 4 | 4 | 2 | JMM | 7 | 1 | 0 | 1 | 0 |
| 2012–2013 | SaPKo | Mestis | 2 | 0 | 0 | 0 | 0 | – | – | – | – | – |
|  | SaiPa | SM-liiga | 4 | 1 | 1 | 2 | 0 | – | – | – | – | – |
|  | Jukurit | Mestis | 11 | 0 | 2 | 2 | 2 | 3 | 0 | 0 | 0 | 0 |
| 2013–2014 | SaPKo | Mestis | 4 | 0 | 1 | 1 | 2 | – | – | – | – | – |
|  | SaiPa | SM-liiga | 9 | 1 | 0 | 1 | 2 | – | – | – | – | – |
| 2014–2015 | Jukurit | Mestis | 50 | 7 | 11 | 18 | 32 | 8 | 0 | 0 | 0 | 2 |
| 2015–2016 | Jokipojat | Mestis | 46 | 4 | 9 | 13 | 20 | 13 | 2 | 2 | 4 | 8 |
| 2016–2017 | Jokipojat | Mestis | 9 | 0 | 0 | 0 | 0 | – | – | – | – | – |
|  | Kiekkokopla | Suomi-sarja | 11 | 3 | 11 | 14 | 2 | – | – | – | – | – |
| 2017–2018 | Kiekkokopla | II-divisioona | 21 | 5 | 14 | 19 | 6 | 7 | 2 | 3 | 5 | 2 |
| 4 kautta | yhteensä | SM-liiga | 17 | 2 | 1 | 3 | 2 | – | – | – | – | – |
| 6 kautta | yhteensä | Mestis | 156 | 15 | 27 | 42 | 68 | 33 | 2 | 6 | 8 | 12 |

Lähteet
-------

* Roope Hämäläinen The Internet Hockey Databasessa (englanniksi)
* Roope Hämäläinen Eurohockey-sivustolla (englanniksi)
* Roope Hämäläinen *Elite Prospects*. Everysport Media Group AB.  (englanniksi)

### Viitteet

1. ↑  Mikkelin Jukurit - "taisteluparit"
2. 1 2 3 4 5 6 7  Roope Hämäläinen *Elite Prospects*. Everysport Media Group AB.  (englanniksi)
3. ↑  Tilastot – Liiga *liiga.fi*.  24.9.2009. Jääkiekon SM-liiga Oy. Viitattu 5.11.2012.
4. ↑  Jukurit täydensi joukkuettaan – Rohtla hyökkäykseen *Jatkoaika.com*.  2.9.2011. Jatkoaika r.y. Viitattu 22.9.2011.
5. ↑  Savilahti-Nagander ja Ullberg jatkavat SaiPassa, uusia pelaajia Mestiksestä *Jatkoaika.com*.  19.3.2012. Jatkoaika r.y. Viitattu 5.11.2012.
6. ↑  SaiPan Roope Hämäläinen Mestikseen, sukunimikaima palaa *Jatkoaika.com*.  4.10.2012. Jatkoaika r.y. Viitattu 5.11.2012.
7. ↑  SaiPa-hyökkääjä loppukaudeksi Mikkeliin *Jatkoaika.com*.  15.1.2013. Jatkoaika r.y. Viitattu 23.3.2013.
8. ↑  Tilastot – Liiga *liiga.fi*.  27.10.2012. Jääkiekon SM-liiga Oy. Viitattu 5.11.2012.
9. ↑  Valtonen, Ville: SaiPan pelaaja-arvostelut 2013–2014 *Jatkoaika.com*.  8.6.2014. Jatkoaika r.y. Viitattu 14.6.2014.
10. ↑  SaPKolle lainapelaaja Lappeenrannasta *Jatkoaika.com*.  28.11.2013. Jatkoaika r.y. Viitattu 14.6.2014.
11. ↑  Jukurit tyhjensi A-nuorten SM-liigaa *Jatkoaika.com*.  13.6.2014. Jatkoaika r.y. Viitattu 14.6.2014.
12. ↑  Jokipojille vahvistusta hyökkäykseen – Kaijomaa palaa Joensuuhun *Jatkoaika.com*.  29.5.2015. Jatkoaika r.y. Viitattu 2.6.2015.
13. ↑  Jokipoikien Hämäläinen loppukaudeksi Suomi-sarjaan *Jatkoaika.com*.  15.2.2017. Jatkoaika r.y. Viitattu 2.6.2015.
14. ↑  Jokipojille uusia vahvistuksia ja vanhoja jatkajia – Raitanen matkaa Joensuuhun *Jatkoaika.com*.  16.5.2017. Jatkoaika r.y. Viitattu 16.5.2017.
15. ↑  Roope Hämäläisen try-out-sopimus purettu *jokipojat.fi*.  1.9.2017. Mehtimäki Oy.  Arkistoitu 2.9.2017. Viitattu 1.9.2017.
16. ↑  Tervetuloa Koplaan Roope Hämäläinen! *facebook.com*.  27.9.2017. Joensuun Jääklubi ry. Viitattu 4.10.2017.